Document ID: 32004R1461

KOMISSION ASETUS (EY) N:o 1461/2004,
annettu 17 päivänä elokuuta 2004,
asetuksesta (EY) N:o 1520/2000 poikkeamisesta sen 14 artiklassa säädettyjen tiettyjen määrien osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 8 artiklan 3 kohdan ensimmäisen alakohdan,
sekä katsoo seuraavaa:
(1)
Jäsenvaltioilta saadut tiedot osoittavat, että tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 13 päivänä heinäkuuta 2000 annetun komission asetuksen (EY) N:o 1520/2000 (2) 14 artiklan 1 kohdan ensimmäisessä alakohdassa mainitusta varauksesta suoritettuja maksuja on maksettu varainhoitovuoden alusta 1 päivään toukokuuta 2004 enemmän kuin edellisenä varainhoitovuonna.
(2)
Jotta varauksen lisääntynyt käyttö ei aiheuttaisi kauppaan häiriöitä, jotka voivat vaikuttaa varauksen edunsaajina oleviin toimijoihin, on poiketen siitä, mitä asetuksen (EY) N:o 1520/2000 14 artiklan 1 ja 3 kohdassa säädetään, aiheellista lisätä kyseisissä säännöksissä vahvistettuja määriä meneillään olevan varainhoitovuoden osalta.
(3)
Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1520/2000 14 artiklan 1 ja 3 kohdassa säädetään, 15 päivänä lokakuuta 2004 päättyvän varainhoitovuoden osalta sovelletaan seuraavaa:
1)
Kokonaisvarauksen raja, joka mainitaan 1 kohdan ensimmäisessä alakohdassa, nostetaan 45 miljoonaan euroon.
2)
Summa, joka mainitaan 3 kohdan toisessa alakohdassa, nostetaan 35 miljoonaan euroon.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä elokuuta 2004.

Labels: 15